**ОБЩИНА ПЛОВДИВ**

*Пловдив 4000, пл. Ст. Стамболов № 1, тел.:(032)656 703*

[*www.plovdiv.bg*](http://www.plovdiv.bg)*, e-mail: info@plovdiv.bg*

**Акт № ОБ-0121 / 09.11.2015 г.**

**за установяване на задължение**

**по Разрешение № ОБ-001203-3/06.10.2015 г.** **за ползване**

 **на имот общинска собственост за търговска дейност съгласно Раздел ІІ от ЗМДТ,**

**чрез поставяне на мобилен преместваем обект за търговия**

 Настоящият акт се издава от Клементина Димитрова Андонова, на длъжност старши експерт в отдел “Приходи от наеми и такси” към Дирекция “Общинска икономика и здравеопазване” при Община Пловдив, в качеството й на орган по приходите, определен със Заповед № 14 ОА 1725 / 08.07.2014 г. на Кмета на Община Пловдив, на основание чл. 166, ал. 2 от Данъчно–осигурителния процесуален кодекс (ДОПК), във връзка с чл.4, ал.1-5, чл.9б от Закона за местните данъци и такси (ЗМДТ) и чл. 59 от Административнопроцесуалния кодекс (АПК).

 Предмет на настоящия акт са задължения за такса по чл. 72, във връзка с чл. 79, ал.1 от ЗМДТ, относими към **Разрешение № ОБ-001203-3/06.10.2015 г.** за ползване на имот общинска собственост за извършване на търговска дейност съгласно Раздел ІІ от ЗМДТ, чрез поставяне на мобилен преместваем обект за търговия, със срок на действие от 01.10.2015 г. до 31.10.2015 г., **издадено на:**

|  |
| --- |
| **„ДИ ЕМ КОМЕРС 2013“ ЕООД** |
| ЕИК по БУЛСТАТ  | **202674334** |
| Адрес и седалище на управление |  **обл. Пловдив, общ. Родопи, с. Марково, ул. „Захари Стоянов“ № 42** |
| Представлявано от | **Димитър Димитров Марков - управител** |

 С оглед прецизност на производството по принудително изпълнение на задълженията е извършена проверка и са направени справки от Информационната система „Отчитане на приходите от стопанска дейност“ на Община Пловдив, като фактите и обстоятелствата са следните:

**ФАКТИЧЕСКА ОБСТАНОВКА:**

 На 01.10.2015 г. г-нДимитър Димитров Марков, действащ в качеството си на управител на дружество „ДИ ЕМ КОМЕРС 2013“ ЕООД, ЕИК 202676876, със седалище и адрес на управление: обл. Пловдив, общ. Родопи, с. Марково, ул. „Захари Стоянов“ № 42, депозира до Кмета на Община Пловдив заявление с вх. № 15 Ф 6868/01.10.2015 г., с което изразява желание за издаване на разрешение за ползване на имот общинска собственост за търговска дейност, чрез разполагане на мобилен преместваем обект – маси за открито сервиране на площ от 128,40 кв.м., пред обект кафе - аперитив „Еуфория’’, находящ се в гр. Пловдив, СК „Отдих и култура“, за периода от 01.10.2015 г. до 31.10.2015 г.

 Заявителят представя схема за разполагане на маси за открито сервиране, леки слънцезащитни устройства, хладилни витрини и открит бар към търговски обект в УПИ III, – гребен канал, кв. I, по плана Спортен комплекс „Отдих и култура“, с обща площ 128,40 кв.м., от които - 106,40 кв.м. основна зона и 22,00 кв.м. допълнителна зона – площ за благоустрояване и озеленяване, одобрена от Главен архитект на Община Пловдив.

 Във връзка с постъпилото заявление е издадено Разрешение № ОБ-001203-3/06.10.2015г. за ползване на имот общинска собственост за търговска дейност, съгласно Раздел ІІ от Закона за местните данъци и такси /ЗМДТ/, чрез поставяне на мобилен преместваем обект за търговия - маси за открито сервиране, валидирано от Кмета на Община Пловдив. Разрешава се на дружество „ДИ ЕМ КОМЕРС 2013“ ЕООД, ЕИК 202676876, представлявано от управителя Димитър Димитров Марков, да ползва имот общинска собственост с обща площ от 128,40 кв.м., пред обект кафе - аперитив „Еуфория’’, находящ се в гр. Пловдив, СК „Отдих и култура“.

 Разрешение № ОБ-001203-3/06.10.2015 г. за ползване на имот общинска собственост за търговска дейност е съставено в два еднообразни екземпляра и г-н Димитър Марков, действащ в качеството си на управител на дружество „ДИ ЕМ КОМЕРС 2013“ ЕООД, ЕИК 202676876, е положил подпис върху документа, с което декларира, че е запознат и е съгласен с условията на Разрешението, респективно със задълженията, които произтичат от него.

 Разрешение № ОБ-001203-3/06.10.2015 г.за ползване на имот общинска собственост за търговска дейност важи за срок от 01.10.2015 г. до 31.10.2015 г.

 Документът е издаден чрез Информационната система „Отчитане на приходите от стопанска дейност“ на Община Пловдив, като при обработването му е въведен и записан месечен финансов план, чрез който се генерират месечните начисления по разрешението, респективно задълженията на ползвателя „ДИ ЕМ КОМЕРС 2013“ ЕООД.

**правни ОСНОВАНИЯ:**

 На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси, в т.ч. и такса за ползване на пазари, тържища, панаири, тротоари, площади и улични платна.

 Нормата на чл. 72 от ЗМДТ определя, че такса се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

 На основание чл. 73, ал.1 от ЗМДТ таксата за ползване на пазари, тържища, тротоари, площади, улични платна, панаири и терени с друго предназначение се заплаща от физическите и юридическите лица, в зависимост от зоната, в която се намират терените, посочени в чл. 72 на същия закон, а съгласно ал.2 пак там - зоните се определят от общинския съвет.

 Според текста на чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

 Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив се събират такси за ползване на пазари, тържища, панаири, тротоари, площади и улични платна.

 По аргумент на ал.4 на чл.20 от Наредба за определяне и администриране на местните такси и цени на услуги на територията на Община Пловдив, в редакцията й приета с Решение №504, взето с Протокол № 22 от 20.12.2012 г. на Общински съвет – Пловдив, таксите за ползване на тротоари, площади, улични платна, тържища, както и терени с друго предназначение, се определят съгласно Приложение № 2 от тази наредба, като за ползване на терени за разполагане на маси за консумация на открито таксата е определена в лв./кв.м/месец, с включен ДДС, по зони, определени с Решение на ОбС. Пловдив. В конкретния случай обектът попада във Втора зона.

**Ето защо:**

* **Месечната такса по Разрешение № ОБ-001203-3/06.10.2015** **г**. е определенасъгласно Приложение № 2, прието с Решение № 504, взето с Протокол № 22 от 20.12.2012г., в сила от 01.01.2013г., основание параграф 1 пак там, на Общински съвет – Пловдив, № по ред X, позиция 2, буква в/ Втора зона - Таксата за ползване на терени за разполагане на маси за консумация на открито е определена в размер на **7,00** **лв./кв.м. на месец с ДДС** и № по ред X, позиция 2А, буква в/ Втора зона – За ползване на терени за разполагане на декоративни елементи към маси за открито сервиране, такса в размер на **1,50 лв./кв.м. на месец с ДДС.**

\**Разчет:*

*- за основна зона 106,40 кв.м \* 7,00 лв./кв.м = 744,80 лв. / месец с ДДС или 620,67лв./месец без ДДС.*

*- за допълнителна зона 22,00 кв.м \* 1,50 лв./кв.м = 33,00 лв. / месец с ДДС или 27,50 лв./месец без ДДС.*

 **КОНСТАТАЦИИ:**

 Във връзка с изложеното по-горе в ИС „Отчитане на приходите от стопанска дейност” на Община Пловдив ***начислените такси*** по Разрешение № ОБ-001203-3/06.10.2015 г., издадено от Кмета на Община Пловдив, за ползване на терен - общинска собственост с площ от 128,40 кв.м., пред обект кафе - аперитив „Еуфория’’, находящ се в гр. Пловдив, СК“Отдих и култура“, издадено на дружеството „ДИ ЕМ КОМЕРС 2013“ ЕООД, ЕИК 202676876, представлявано от управителя Димитър Димитров Марков, **за м. Октомври 2015 г., без включен ДДС, са както следва:**

* З**а 01.10.2015 г. – 31.10.2015г. - такса 648,17 лв.**

 **\*Забележка: Върху главницата се начислява 20 % ДДС.**

 На следващо място според разпоредбата на чл. 79, ал.2 от ЗМДТ, таксите за ползване на пазари, тържища при ползване на мястото повече от един месец се заплащат *месечно.*

 Съгласно чл.20, ал. 5 от Наредбата за определянето и администрирането на местните такси и цени на услуги на територията на Община Пловдив, при ползване на мястото повече от месец за преместваеми обекти, разположени по реда на НРПОТДОДЕГО, таксите се заплащат *месечно*, *между 1 и 20 число на текущия месец*, в касата на съответната общинска администрация или по банковата сметка на Общината.

 Съгласно т. 8 на Разрешение № ОБ-001203-3/06.10.2015 г., издадено от Кмета на Община Пловдив, ползвателят е длъжен да заплаща дължимите такси за търговска дейност по ЗМДТ, определени с решение на Общински съвет в срок до 20 число на настоящия месец.

 Във връзка с горното, на 09.11.2015 г. извърших проверка на плащанията по Разрешение № ОБ-001203-3/06.10.2015 г. в ИС „Отчитане на приходите от стопанска дейност” на Община Пловдив и установих, че дружеството „ДИ ЕМ КОМЕРС 2013“ ЕООД, ЕИК 202676876,**не е извършило плащане на такси.**

 Изложените до тук съображения и данни обосновават крайния извод, че дружеството дружеството „ДИ ЕМ КОМЕРС 2013“ ЕООД, ЕИК 202676876, **има задължения по чл.72 от ЗМДТ** **-** такси за ползване на пазари, тържища, тротоари, площади, улични платна, панаири и терени с друго предназначение, относими по Разрешение № ОБ-001203-3/06.10.2015 г., **за м. Октомври 2015 г.,** посочени в съставената по – долу таблица:

|  |  |  |  |  |  |
| --- | --- | --- | --- | --- | --- |
| **№ по ред** | **Вид на задължението** | **Период** | **Размер на****месечната такса****в лева,без ДДС** | **Платена сума, в лева, без ДДС** | **Дължима сума, в лева, без ДДС** |
|  | Такса за ползване на пазари, тържища и други. | 01.10.2015 г. –31.10.2015 г. | 648,17 | 00,00 | 648,17 |
|  | ОБЩО | 01.10.2015 г.-–31.10.2015 г. | **648,17** | **00,00** | **648,17** |

 **\*Забележка: Върху главницата се начислява 20 % ДДС.**

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

 Съгласно чл. 20, ал. 11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

**Осчетоводените лихви** за неплатените суми по Разрешение № ОБ-001203-3/06.10.2015 г. за ползване на терен общинска собственост за търговска дейност съгласно Раздел ІІ от ЗМДТ, чрез поставяне на преместваемо съоръжение за търговия по чл.56 от ЗУТ, са генерирани от програмата ИС „Отчитане на приходите от стопанска дейност” на Община Пловдив, като същите са отразени в съставената по-долу таблица:

|  |  |  |
| --- | --- | --- |
| **№ по ред** | **Вид на задължението****Период** | **Размер на лихвата,****лв.** |
|  | Осчетоводяване на лихви към 29.10.2015 г | 1,80 |
|  | **ОБЩО: лихви за просрочие** **към 29.10.2015 г.** | **1,80** |

 До датата на издаване на настоящия акт - 09.11.2015 г. в Община Пловдив **не е** **постъпило плащане на лихва** **за просрочие** от дружество „ДИ ЕМ КОМЕРС 2013“ ЕООД, ЕИК 202676876.

Предвид гореизложеното

**УСТАНОВИХ:**

 **Задълженията на дружеството „ДИ ЕМ КОМЕРС 2013“ ЕООД, ЕИК 202676876**, със седалище и адрес на управление: обл. Пловдив, общ. Родопи, с. Марково, ул. „Захари Стоянов“ № 42**, представлявано от управителя Димитър Димитров Марков, по чл. 72 от ЗМДТ** **за *такса*** за ползване на тротоари, площади, улични платна, места, върху които са организирани пазари, панаири, както и терени с друго предназначение ***и******лихви*** за просрочие на плащането (*осчетоводени към* *29.10.2015г.),* дължими на основание чл. 4, ал.2 във връзка с чл. 9б от ЗМДТ, за ползван имот общинска собственост с площ 128,40 кв.м., пред обект кафе - аперитив „Еуфория’’, находящ се в гр. Пловдив, СК“Отдих и култура“, чрез поставяне на мобилен преместваем обект за търговия – маси за открито сервиране, за **м. Октомври 2015 г.,**са както следва:

|  |  |  |  |  |  |
| --- | --- | --- | --- | --- | --- |
| **№ по ред** | **Вид на задължението** | **Период** | **Размер на****месечната такса****в лева,без ДДС** | **Платена сума, в лева, без ДДС** | **Дължима сума, в лева, без ДДС** |
| 1. | Такса за ползване на пазари, тържища и други. | 01.10.2015 г. –31.10.2015 г. | 648,17 | 0,00 | 648,17 |
| 2. | Лихви за просрочие | към29.10.2015 г. | 1,80 | 0,00 | 1,80 |
| 3. | ОБЩО |  | . |  | **Главница 648,17лв.+****Лихва 1,80 лв.** |

 **\*Забележка: Върху главницата се начислява 20 % ДДС.**

**ИЛИ**

 Установените с настоящия акт **задължения по Разрешение № ОБ-001203-3/06.10.2015** **г.,** издадено от Кмета на Община Пловдив на **дружеството „ДИ ЕМ КОМЕРС 2013“ ЕООД, ЕИК 202676876**, със седалище и адрес на управление: обл. Пловдив, общ. Родопи, с. Марково, ул. „Захари Стоянов“ № 42**, представлявано от управителя Димитър Димитров Марков**, за ползване на имот общинска собственост, с площ 128,40 кв.м., пред обект кафе - аперитив „Еуфория’’, находящ се в гр. Пловдив, СК“Отдих и култура“, за извършване на търговска дейност съгласно Раздел ІІ от ЗМДТ, чрез поставяне на мобилен преместваем обект за търговия – маси за открито сервиране, ***са в общ размер на******779,60 лв.*** (седемстотин седемдесет и седем лева и шейсет стотинки), в т.ч. **такси – 648,17 лв.** (шестстотин четиридесет и осем лева и седемнадесет стотинки**),** **ДДС** – **129,63 лв.** (сто двадесет и девет лева и шейсет и три стотинки) **и лихви – 1,80 лв.** (един лев и осемдесет стотинки) - *осчетоводени към 29.10.2015 г.,* дължими на основание чл. 4, ал.2 във връзка с чл. 9б от ЗМДТ.

***Задълженията следва да бъдат внесени в брой в касата на Община Пловдив или по банкова сметка, както следва:***

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид задължение** | **Сума**/в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **648,17****лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2 | ДДС по код 448008 | **129,63 лв.** | BG23IORT73753102000001 | IORTBGSF | - | ТБ ИНВЕСТБАНК АД – клон Пловдив |
| 3. | Лихва | **1,80****лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

 По посочената банкова сметка и съответния код за вид плащане следва да бъдат внесени и съответните лихви за просрочие, изчислени до деня на плащането.

На основание чл. 152, ал. 1 от ДОПК настоящия акт може да се обжалва в 14-дневен срок от връчването му пред Kмета на Община Пловдив.

На основание чл.127, ал.1 от ДОПК задълженията подлежат на доброволно плащане в 14-дневен срок от връчването на Акта. След изтичане на този срок, Актът за установяване на задължение за такса по чл. 72 от ЗМДТ подлежи на принудително изпълнение, включително и когато е обжалван, освен ако изпълнението е спряно по реда на ДОПК.

Настоящият акт се състави в три еднообразни екземпляра – два за органа по приходите и един за задълженото лице – „ДИ ЕМ КОМЕРС 2013“ ЕООД, ЕИК 202676876, представлявано от управителя Димитър Димитров Марков.

**Дата на съставяне: 09.11.2015г. ОРГАН**

 **гр. Пловдив ПО ПРИХОДИТЕ : …….…………………**

 **/ Клементина Андонова/**

Влязъл в законна сила на …………20…. г., подлежи на изпълнение.

 Заверил: ………………..

 /…………………………./